Lohfeldi mõis

Lohfeldi mõis (läti keeles Lofelta muiža või Lovelta muiža) oli mõis Lätis Riia linnas Bolderāja asumis, mille peahoone asus Hapaki kraavi kaldal, vabriku Lignums territooriumil. Saksa keeles Lohfeldshof.

Ajalugu
Aastal 1586 läänistas Gotthard Kettler sealsed maad Riia linna arstile Zacharias Stopiusele. Mõisa maad läksid Rootsi-Poola sõja käigus Rootsi riigile ja hakkasid kuuluma Daugavgrīva kihelkonda. Aastal 1621 müüs mõisa toonane omanik Karsten Möller selle 400 taalri eest Peter Anton Lohfeldile, kelle järgi mõis ka oma nime sai. mõisakompleksi hooned valmisid XVI sajandil. Aastast 1780 olid Lohfeldi mõisal ja Bolderāja mõisal pidevalt ühised omanikud ja neid käsitleti ühise maavaldusena.  Heinrich Hagemeister. Materialien zu einer Geschichte der Landgüter Livlands. Band 1. Riga, 1836 - Lk. 41.

Kuna Lohfeldi mõis kujunes kõrvalmõisaks, kaotas sealne hoonetekompleks oma tähtsuse. XVIII sajandil mattusid need rändluite alla.Gottfriedt, M. B. Beiträge zur Kenntniss des Mündungsgebietes der Düna. 1875.

Mõisa viimane omanik oli Carlos Matthias Ludwig Konstantin Otto von Buxhoeveden. 1924. aastal arvati mõisa maad Riia linna koosseisu.

Viited

Välislingid
Sissekanne Riia mõisate veebisaidil (läti keeles)

Kategooria:Riia mõisad
Kategooria:Kurzeme rajoon
Kategooria:Daugavgrīva kihelkond